**Питања потенцијалног понуђача:**

1. У одељку III врста, техничке карактеристике… на страни 6. конкурсне документације у првом пасусу утврђено је да понуђачи прихватање услова наведених на страни 5. потврђују потписивањем изјаве која је саставни део конкурсне документације, међутим објављени текст конкурсне документације не садржи текст такве изјаве. Молимо за појашњење, да ли је достављање такве изјаве потребно, те уколико јесте, сматрамо да је конкурсну документацију неопходно изменити у том смислу.
2. Обрасцем изјаве на страни 9. конкурсне документације, у наслову се наводи да том изјавом понуђачи доказују испуњеност обавезних услова из члана 75. ЗЈН као и додатних услова из члана 76. ЗЈН, међутим сам текст изјаве не предвиђа ни један додатни услов сходно члану 76. ЗЈН. Испуњавање додатних услова не предвиђа ни одељак ИВ конкурсне документације „ Услови за учешће у поступку јавне набавке“. У том смислу молимо за појашњење да ли наручилац захтева испуњавање додатних услова сходно члану 76. ЗЈН, и којих. Додатно сматрамо да би у зависности од става Наручиоца у вези са предметним требало изменити конкурсну документацију.
3. У оквиру пописа обавезне садржине понуде на страни 11. конкурсне документације (последњи пасус) између осталог наведена је Изјава о поштовању обавеза из области заштите на раду, запошљавања и условима рада, заштиту животне средине и да је ималац права интелектуалне својине, међутим конкурсна документација не садржи текст те изјаве. са друге стране поменута Изјава на страни 9 конкурсне документације, између осталог обухвата предметно питање, те у том смислу молимо за појашњење да ли су понуђачи у обавези да поштовање обавеза заштите на раду, запошљавања и условима рада…. потврђују посебном изјавом или је довољно достављање изјаве на страни 9. конкурсне документације.
4. У оквиру пописа обавезне садржине понуде на страни 11. конкурсне документације (последњи пасус) између осталог наведена је Изјава о прихватању обавеза наведених услуга, међутим конкурсна документација не садржи текст те изјаве. Молимо за појашњење да ли је достављање наведене изјаве потребно, те уколико јесте, сматрамо да је конкурсну документацију неопходно изменити у том смислу.

**Одговори потенцијалном понуђачу:**

**ПИТАЊЕ 1.**

1. Изјаву нисмо убацили, извршићемо измене и допуне конкурсне документације.

**ПИТАЊЕ 2.**

1. Нисмо убацили додатне услове у изјаву, извршићемо измене и допуне конкурсне документације.

**ПИТАЊЕ 3.**

1. Довољно је да потпишу изјаву на страни 9 конкурсне дикументације. Извршићемо измене и допуне конкурсне документације.

**ПИТАЊЕ 4.**

1. Изјаву нисмо убацили, извршићемо измене и допуне конкурсне документације.